Legal Document

Category: 4

Text:
5. ΑΝΑΓΚ. ΝΟΜΟΣ υπ’ αριθ. 2448 της 9/13 Ιουλ. 1940 (ΦΕΚ Α΄ 220) Περί ασκήσεως του μαιευτικού επαγγέλματος και περί εκπαιδεύσεως των μαιών. Άρθρ.1-16.(Κατηργήθησαν δια του άρθρ. 21 του κατωτ. Ν.Δ. 2593/1953). Άρθρ.17.-1.Το εδαφ. γ΄ του άρθρ. 9 του Νόμ. ΔΞΓ΄ της 8.2.1912 «περί ασκήσεως του ιατρικού επαγγέλματος εν Ελλάδι» καταργείται. 2.Το άρθρ. 2 του Νόμ. ΔΞΓ΄ της 8.2.1912 «περί ασκήσεως του ιατρικού επαγγέλματος εν Ελλάδι», τα άρθρ. 2 και 3 του Νόμ. 5474/1932 «περί ιδρύσεως μαιευτικής Σχολής εν τω εν Αθήναις Μαιευτηρίω «Μαρίκα Ηλιάδη», ο υπ’ αριθ. 1387/1938 Α. Νόμος «περί τροποποιήσεως διατάξεών τινων του Νόμ. 5474/32 κλπ.» ως και τα εις εκτέλεσιν των νόμων τούτων εκδοθέντα Δ/τα παύουσιν ισχύοντα τρεις μήνας από της ισχύος του παρόντος Νόμου. 3.Κατ’ εξαίρεσιν δια τας εν τω Δημοσίω Μαιευτηρίω Αθηνών κατά την έναρξιν του παρόντος Νόμου φοιτώσας μαθητρίας, τας εγγραφείσας δυνάμει του από 31.12.1916 Δ/τος «περί φοιτήσεως εις το Μαιευτικόν Σχολείον κλπ.» παραμένουσιν εν ισχύϊ αι διατάξεις του Δ/τος τούτου αι σχετικαί με τον χρόνον της φοιτήσεως, τα διδακτέα μαθήματα και τον τύπον της αδείας, αι δε ούτω λαμβάνουσαι τοπικήν άδειαν δικαιούνται εις άσκησιν του μαιευτικού επαγγέλματος εις την κοινότητα την αναφερομένην εν τη αδεία άλλως η άδεια ανακαλείται κατά τα εν τη παρ. 3 του άρθρ. 16 του παρόντος Νόμου οριζόμενα. Σελ.607 753 Μαίες 34.Ζ.θ.1-5